Meškajúca menštruácia
Dobrý deň, píšem vám ohľadom mojej meškajúcej menštruácie mám obavy lebo mencez mi mešká už 10 dni stále ma bolia vaječníky aj som nafúknutá ale menstruacia stále neprichádza a neviem čo s tým a potrebovala som by nejakú radu ale ako ju vyvolať alebo niečo vopred vám  Ďakujem ak mi odpoviete.
Dobrý deň,
ďakujeme Vám za otázku.
Meškanie menštruácie môže mať množstvo príčin. Dôvodom môže byť stres, úzkosť, výkyvy hmotnosti, hormonálna nerovnováha, prebiehajúce ochorenie a podobne. V prípade, že tehotenský test prípadné tehotenstvo nepotvrdil, meškanie bude mať s najväčšou pravdepodobnosťou inú príčinu.  Žiaľ, v našej kompetencii nie je stanoviť presnú diagnózu ani určiť príčinu meškania menštruácie. To môže iba lekár na základe dôkladného vyšetrenia, preto odporúčam navštíviť gynekológa.
Na vyvolanie menštruačného krvácania a odlúčenie edometria sa využíva injekcia s obsahom progesterónu. Vzhľadom na to, že sa jedná o liek, ktorého výdaj je viazaný na lekársky predpis, o vhodnosti jeho podania musí vždy rozhodnúť ošetrujúci lekár. Pred samotným podaním je nevyhnutné podstúpiť dôkladné gynekologické vyšetrenie, aby sa vylúčilo prípadne tehotenstvo alebo nefyziologické príčiny meškania menštruácie. Podanie injekcie má viacero kontraindikácii a obmedzení, týkajúcich sa celkového zdravotného stavu ženy, užívaných liekoch, prebiehajúcich ochorení a podobne. Pre zistenie vhodnosti použitia daného lieku vo Vašom prípade je potrebné navštíviť gynekológa.
Prajem Vám všetko dobré.
S pozdravom
PharmDr. Lenka Čorbová.